આઆ ઘટનાને પગલે ધ્રાંગધ્રા આર્મી કેન્ટોનમેન્ટમાં તકેદારીના ભાગ રૂપે સિક્યુરિટી વધારી દેવાઈ છે. છેલ્લા કેટલાક સમયમાં જમ્મુ-કાશ્મીરમાં આર્મી કેમ્પ પર આતંકવાદી હુમલાના બનાવો વધ્યા છે. ત્યારે ધ્રાંગધ્રામાં 8 જેટલા શંકાસ્પદ નંબરો ટ્રેસ થયાના ગુપ્તચરના અહેવાલો બાદ સુરક્ષા એજન્સીઓ સતર્ક થઈ ગઈ છે.ધ્રાંગધ્રા આર્મી કેન્ટોનમેન્ટમાં દસ હજારથી આર્મી જવાનો રહે છે. તેને પગલે કેન્ટોનમેન્ટની સુરક્ષાને ધ્યાને લઈને બહારથી આવતા વાહનો અને લોકોના આઈડી ચકાસીને પ્રવેશ આપવાની સાથે-સાથે હથિયારધારી જવાનો સાથે પેટ્રોલિંગ શરૂ કરી દેવામાં આવ્યું હતું.